גרשון הכהן

גרשון הכהן (נולד ב-4 בדצמבר 1955) הוא אלוף במילואים בצה"ל. בתפקידו האחרון שימש כמפקד הגיס המטכ"לי. הכהן גדל במשפחה דתית. הוא נכדו של החוקר שמואל הכהן וינגרטן (מצד אביו), ושל נתן גרדי, מראשוני החלוצים הדתיים והרבנות הצבאית (מצד אמו). הוא בנו של הרב ידעיה הכהן, ממייסדי ישיבת הר עציון, ואחיהם של הרב רא"ם הכהן, (ראש ישיבת עתניאל), של הרב אלישיב הכהן (ראש ישיבת בית שמואל בחדרה), של הרב אביה הכהן (ר"מ בישיבת עין צורים ובישיבת תקוע) ושל הרב חיים הכהן (ר"מ במכינה הקדם-צבאית בית יתיר). בוגר הישיבה התיכונית נתיב מאיר בירושלים וישיבת ההסדר הר עציון. בעל תואר שני בפילוסופיה וספרות השוואתית מהאוניברסיטה העברית בירושלים, כותרת עבודת הגמר לתואר היא "מדעיותה של פרשנות ספרותית: הערות על מעמדם של אילוצים מתודולוגיים". התגייס בשנת 1973 במסגרת הנח"ל, ולחם במלחמת יום הכיפורים בחזית המצרית. לאחר המלחמה עבר הסבה לחיל השריון ושירת כמפקד טנק בחטיבה 188 במלחמת ההתשה במובלעת הסורית. בשנים 1974–1982 שירת בתפקידי פיקוד שונים בחטיבה 7. במבצע שלום הגליל גויס במהלך לימודיו ושימש סגן מפקד כוח לא אורגני בשם "כוח נומארט" שמנה שתי פלוגות, אחת מגדוד 75 והשנייה מגדוד 82. במהלך המלחמה, כשהוא רב-סרן בשירות קבע, פרסם הכהן בעיתון "הארץ" (בעילום שם) מאמר תחת הכותרת "אלי גבע - בין צייתנות למוסר, הרהוריו של איש צבא" בו דן במוסריות פעולתו של הסרבן המח"ט אל"ם אלי גבע בטענה כי למפקד, בניגוד לחייל - המחויב בשירות - מותר לבחור להימנע מפעילות הנוגדת את הבנתו או תפיסתו. במאמר שיבח את גבע וציין שמעשהו עוד ישמש מופת לאנשי הצבא. בעקבות הסערה שהתעוררה יזם הכהן פגישה עם הרמטכ"ל רפאל איתן בה הזדהה ככותב המאמר, הועמד לדין על הפרת פקודות הצבא, קיבל נזיפה חמורה, והודח מצה"ל. בשנים 1983–1987 שירת במילואים כמפקד גדוד בחטיבה 263, מרכבות האש. בשנת 1987 הוחזר לשירות קבע על ידי הרמטכ"ל דן שומרון ומונה למפקד גדוד 75 ("רומח"). ב-1988 מונה למפקד גדוד קורס קציני השריון. בשנת 1990 קודם לדרגת אלוף-משנה ומונה למפקד חטיבת המילואים מרכבות הברזל, ובמקביל שימש כראש מחלקת תורת לחימה (תו"ל) במפקדת זרוע היבשה. ב-1993 מונה למפקד חטיבה 7. בהרצאה בפני תלמידי בית ספר תיכון בירושלים בינואר 1995 אמר: "מקדמת דנא היו הגברים לוחמים והנשים זונות, ומרבית הבנות בצה"ל ממלאות תפקידים שמחשב ומשיבון יכולים לעשות באותה מידה של יעילות". דבריו סוקרו בהרחבה בכלי התקשורת ועוררו תגובות נזעמות. הכהן ננזף על דבריו על ידי שר ביטחון והרמטכ"ל. ב-1995 קודם לתפקיד סגן מפקד אוגדה סדירה וב-1997 מונה לפקד על עוצבת המפץ. ב-2000 מונה לראש חטיבת תורה והדרכה (תוה"ד) במטכ"ל, וב-2003 מונה לפקד על עוצבת געש (אוגדה 36). בשנת 2005 מונה לקצין הממונה על פינוי רצועת עזה במסגרת תוכנית ההתנתקות. הכהן צוטט בעיתון "משפחה" כמי שמתנגד ליישום תוכנית התנתקות. עם זאת, כאשר נשאל לגביה לפני ביצועה השיב: ”ההחלטה היא לגיטימית. היא חוקית. חייבים לבצע אותה.” ולשאלה האם הוא שלם עם המשימה השיב "לחלוטין". על פי דיווח של חדשות 10 ב-24 באוגוסט 2006, אמר הכהן במהלך ביקור תנחומים בבית משפחתו של סא"ל עמנואל מורנו שנהרג במלחמת לבנון השנייה: ”מה שקרה בשנה שעברה (דהיינו, תוכנית ההתנתקות) היה פשע, ואני הייתי שותף לפשע נגד העם היהודי. מה שקורה עכשיו - מלחמת לבנון השנייה - זה העונש על מה שקרה לפני שנה.”. דובר צה"ל הכחיש כי דברים מעין אלו נאמרו "בגלוי או ברמיזה". לאחר תפקידו זה הועלה לדרגת אלוף במרץ 2006, וכיהן כמפקד המכללות הצבאיות עד דצמבר 2011. בינואר 2010 מונה גם למפקד הגיס הצפוני. בינואר 2012 השתתף כצנחן מן המניין בתרגיל החטיבתי המוצנח הראשון של חטיבת הצנחנים זה חמש עשרה שנים. כמו כן שימש מפקד קורס מפקדי חטיבות ואוגדות. סיים את תפקידו האחרון בצה"ל ב-2 בספטמבר 2014, לאחר 38 שנות שירות. הכהן משמש כחוקר במרכז בגין-סאדאת למחקרים אסטרטגיים וכיו״ר הוועד המנהל של עמותת מומנטום. הוא פעיל במסגרת מיזם 929 - תנ"ך ביחד. בשנת 2020 הצטרף לתנועת "הביטחוניסטים", והוא חבר הוועד המנהל שלה. בשנת 2021 מונה לכהן כחבר בוועדת בדיקה ממשלתית לעניין אסון נחל צפית. במהלך מלחמת חרבות ברזל חזר הכהן לשירות מילואים לפרק זמן מוגבל, ולפני ואחרי שירותו הטיף לשינוי פרדיגמה בכל הנוגע לשדה הקרב הנוכחי והעתידי. הכהן נמנה עם מקימי היישוב נמרוד ברמת הגולן, שבו הוא מתגורר. הוא נשוי ואב לשלושה. על אף שאינו חובש כיפה, הצהיר הכהן שהוא "דתי עם כיפה שקופה". גרשון הכהן, ‏מה לאומי בביטחון הלאומי?, סדרת אוניברסיטה משודרת, בהוצאת משרד הביטחון – ההוצאה לאור, 2014 אלכס פישמן, "כל חיי אני הולך בין הכתומים לכחולים", המוסף לשבת של ידיעות אחרונות, 22 ביולי 2005 גרשון הכהן, "על מנהיגות, אחריות ומוסר", בתוך: על מנהיגות צבאית, אוניברסיטה משודרת הוצאת משרד הביטחון, 2007, עמודים 143–151 תומר לויסמן, בשדה הקרב של הזיכרון, כנרת זמורה-ביתן דביר, נובמבר 2020, עמוד 345 אתר האינטרנט הרשמי של גרשון הכהן קורות חייו של גרשון הכהן, באתר צה"ל מאמרים של גרשון הכהן באתר 929 - תנ"ך ביחד אביחי בקר, הנדון: מונחים נדרשים בפעילות הלחימה, באתר הארץ, 15 באפריל 2002 אמיר אורן, גרשון יגרש, באתר הארץ, 13 בינואר 2005 בן כספית, ההתלבטות, באתר nrg‏, 1 ביולי 2005 ארי שביט, היהודי החדש, באתר הארץ, 9 בספטמבר 2005 אפרים לפיד ועמיר רפפורט, ‏"חניכים מצטיינים מפחידים אותי" - ראיון, באתר "IsraelDefense"‏, 19 בספטמבר 2011 דניאלה בוקור, האלוף גרשון הכהן, מחנך דור המפקדים הבא של צה"ל, מסכם תקופה, באתר צה"ל (דרך ארכיון האינטרנט), 11 בנובמבר 2011 שאול נגר, "לשרת בצה"ל זו מתנה גדולה, לא כול אחד ראוי לה", 4 ביולי 2012 עמיר רפפורט, אלוף גרשון הכהן: עדיין יש סיבה לחרדה, באתר nrg‏, 13 בספטמבר 2013 יואב לימור, "משלמים מחיר, לעתיד טוב יותר", באתר ישראל היום, 5 במאי 2014 אפרים לפיד, ‏מה לאומי בביטחון הלאומי?, באתר "IsraelDefense"‏, 2 באוקטובר 2014 יאיר שלג, מפקד ההתנתקות פורש: "תודעת שליחות גדולה", באתר nrg‏, 24 באוקטובר 2014 נדב שרגאי, לממש את התודעה, באתר ישראל היום, 17 באפריל 2015 חן ארצי סרור, של מי המנדט על הדת, באתר "ידיעות אחרונות", 13 ביוני 2019 אייל לוי, ‏"ההתנתקות הייתה טעות": האיש שפיקד על הכוחות המפנים פותח את הפצע, באתר מעריב אונליין, 17 באוגוסט 2019 ישי כהן, ‏אדריכל הגירוש מרצועת עזה בראיון באולפן, באתר כיכר השבת, 1 באוגוסט 2020 שני ליטמן, לגרשון הכהן יש בשורות לא פשוטות עבור כל מי שרוצה פשוט לחיות כאן בשקט, באתר הארץ, 21 ביולי 2022 שרי מקובר-בליקוב, ‏האלוף במיל' שפיקד על פינוי גוש קטיף: "אם לא הייתה ההתנתקות, לא היה 7 באוקטובר", באתר מעריב אונליין, 23 באוגוסט 2024 גרשון הכהן (1955-), דף שער בספרייה הלאומית גרשון הכהן, ברשת החברתית פייסבוק גרשון הכהן, ברשת החברתית אקס (טוויטר) ממאמריו: זיכרון הנופלים כתבנית מעצבת ברוח צה"ל מפקד המכללות הצבאיות: געגוע לחבר מול האוהל, באתר ynet, 8 באוקטובר 2011 "מבחן התוצאה" כמבחן של מגמות, מערכות גיליון 383, מאי 2002, עמודים 12–15 מחינוך למצויינות אל נכות מנהיגותית, מערכות גיליון 475, אוקטובר 2014, עמודים 4–9 המצביא והתכנון המערכתי - בין הנדסה לארכיטקטורה, מערכות 376, 2001 מלחמת יום כיפור מחכה לשפילברג, באתר ynet, 25 בספטמבר 2012 'רכיב התאונה' כקטליזטור בפירוק אידיאל המשילות המודרני, בתוך קץ עידן המדינה המודרנית, עיונים בביטחון לאומי 20, מרץ 2013, עמ' 23–84. חזון ומהפכה - מציאות מתחת לרדאר, בתוך חלוציות לפני המחנה - חזון מציאות ומאבק, עיונים בביטחון לאומי 19, יולי 2012, עמ' 53–85. חורבן גוש קטיף, השלכות, בערוץ YouTube של מכון ז'בוטינסקי בישראל המשבר בצבא היבשה, בתוך "אסטרטגיית צה"ל" בראי הביטחון הלאומי בעריכת מאיר אלרן, גבי סיבוני, קובי מיכאל, המכון למחקרי ביטחון לאומי, 2016 אלוף (מיל') גרשון הכהן, קודם כל חייל, לא ילד, באתר ישראל היום, 6 בינואר 2017 אסטרטגיית צה"ל – בניין הכוח, בין הקטבים ‏7, אפריל 2016, עמ' 119–129 ההגנה המרחבית בסְפָר – חיונית כתמיד, בין הקטבים ‏15, מרץ 2018, עמ' 61–72 גדר "ההפרדה“: גבול מדיני במסווה ביטחוני, בהוצאת מרכז בגין-סאדאת ופורום קהלת, יולי 2018. גרשון הכהן ופרופסור אפרים ענבר, ‏"ירושלים: מזכר אסטרטגי", השילוח, 4, מאי 2017. גרשון הכהן, חיילים לא צריכים לשאול למה אנחנו בחברון. רק להקפיד על האיך, באתר הארץ, 12 בדצמבר 2022 אמיר בוחבוט‏, 38 שנה אחרי, יש ללמוד מלקחי מלחמת יום כיפור, באתר וואלה, 7 באוקטובר 2011. הוועד הפועל של מועצת העתונות דחה תלונה של דובר צה"ל נגד "הארץ", מעריב, 19 בדצמבר 1982 עמנואל רוזן, רפול זרק-שומרון החזיר:מג"ד שתמך באלי גבע שב לשרות סדיר, מעריב, 5 באוקטובר 1987 ציפי גון-גרוס, הורים מתגייסים, עמ' 111 דפנה יזרעאלי, ‏מגדור בשירות הצבאי בצה"ל, תיאוריה וביקורת 14, קיץ 1999 איתן רבין, "המח"ט שאמר כי "מאז ומעולם היו הנשים זונות" - יועלה בדרגה", הארץ, 7 בינואר 1997. נדב שרגאי ועמוס הראל, השבועון החרדי "במשפחה": מפקד אוגדת הפינוי תקף ההתנתקות, באתר הארץ, 18 ביולי 2005 ארי שביט, היהודי החדש, באתר הארץ, 6 בספטמבר 2005 ינון מגל, "אני שותף לפשע נגד העם היהודי", באתר nana10‏, 20 בספטמבר 2006 הובילו התנתקות - ונבהלו מהמפלצת, באתר nrg‏, 4 באוקטובר 2006 אפרת וייס, אלוף גרשון הכהן מונה למפקד המכללות של צה"ל, באתר ynet, 30 במרץ 2006 אפרת וייס, אלוף גרשון הכהן מונה למפקד הגיס הצפוני, באתר ynet, 10 בינואר 2010 פלורית שויחט, לראשונה מזה 15 שנה: לוחמי חטיבת הצנחנים מתרגלים צניחה מבצעית, באתר צה"ל (דרך ארכיון האינטרנט), 18 בינואר 2012 יהונתן שר, אחריות של מפקד אוגדה, אתר מז"י, 20 בדצמבר 2012 יוחאי עופר, הקצין הוותיק ביותר: מפקד הגיס הצפוני בצהל פורש, באתר nrg‏, 2 בספטמבר 2014 מפתח חוקרים, מרכז בגין-סאדאת למחקרים אסטרטגיים, נובמבר 2015 הועד המנהל, באתר מומנטום צוות הביטחוניסטים, באתר הביטחוניסטים דוד טברסקי, ‏אסון מכינת בני ציון: ועדת החקירה החלה לגבות עדויות, ופונה לציבור להעברת חומרים, באתר דבר העובדים בארץ ישראל, 4 במאי 2021 עלינו לפתח תודעה קיומית של אומה חמושה. שומר סף 231 עם האלוף (מיל') גרשון הכהן, באתר שומר סף, ‏1.4.2024 יהושע בריינר‏, הימין ניצח: "מלך הגירוש" לא ישתתף באירוע, באתר וואלה, 19 באוגוסט 2008